REGOLAMENT TAL-KUMMISSJONI (KE) Nru 1620/95
ta' l-4 ta' Lulju 1995
li jemenda r-Regolament (KEE) Nru 2427/93 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 2075/92 fir-rigward tal-Fond tal-Komunità għar-riċerka u tagħrif fit-tabakk
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2075/92 tat-30 ta' Ġunju 1992 dwar l-organizzazzjoni komuni tas-suq fit-tabakk mhux maħdum ([1]), kif l-aħħar emendat bir-Regolament (KE) Nru 711/95 tas-27 ta' Marzu 1995 ([2]), u b'mod partikolari l-Artikolu 13(3) tiegħu,
Billi r-Regolament tal-Kummissjoni (KEE) Nru 2427/93 ([3]), kif emendat bir-Regolament (KE) Nru 2678/94 ([4]), jippreskrivi regoli dettaljati għall-applikazzjoni tar-Regolament (KEE) Nru 2075/92 fir-rigward tal-Fond tal-Komunità għar-riċerka u tagħrif tat-tabakk; billi l-esperjenza turi illi l-applikazzjoni tad-dispożizzjonijiet dwar kontijiet preskritti fir-Regolament (KEE) Nru 2427/93, kif emendat titlob li d-dħul nazzjonali fil-kontijiet tan-nefqa jeċċedu l-ħlasijiet attwalment magħmula u tad-dħul mhux miġbur; billi din il-proċedura qiegħda tikkawża problemi fid-dikjarazzjoni għall-Istati Membri; billi din is-sistema għandha għalhekk tiġi riveduta;
Billi din il-bidla fil-prattika tal-kontijiet ma teffettwax id-drittijiet tar-riċevituri;
Billi l-miżuri li għalihom jiddisponi dan ir-Regolament jaqblu ma' l-opinjoni tal-Kumitat ta' Gestjoni għat-Tabakk,
ADOTTAT DAN IR-REGOLAMENT:
Artikolu 1
L-Artikolu 10(2) tar-Regolament (KEE) Nru 2427/93 qiegħed b'dan jiġi mibdul b'dan li ġej:
"2. Skond ir-Regolament tal-Kummissjoni (KEE) Nru 3478/92 ta' l-1 ta' Diċembru 1992 li jippreskrivi regoli dettaljati għall-applikazzjoni tas-sistema ta' premium għat-tabakk mhux maħdum, l-ammont li għandu jinżamm kif imsemmi fil-paragrafu 1 għandu jitnaqqas fiż-żmiem tal-ħlas mill-premium li għandu jitħallas lill-produtturi u mir-rimborż li għandu jsir mill-Istati Membri lill-proċessuri.
Il-premium wara t-tnaqqis għandu jkun dikjarat mill-Istati Membri bħala nefqa mit-Taqsima dwar Garanziji tal-Fond Agrikolu Ewropew ta' Gwida u Garanzija (EAGGF)."
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Iż-żamma tal-kotba preskritta fl-Artikolu 10(2) għandha tapplika għall kull premium dwar il-ħsad ta' l-1994.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta' Lulju 1995.